એક મોટાભાઈ અમિત અને નાની બહેનથી મોટા નીતિન આહુજાએ ખુલ્લા દિલે જણાવ્યું હતું કે, હરિયાણાથી છ ધોરણ પાસ કરી સુરતમાં ભણવા બેઠો ગુજરાતી સમજમાં ન આવતાં થોડી મુશ્કેલી પડતી હતી. જો કે, ભણવામાં જ રસ ન હોવાથી 10 પાસ કરીને આગળ ભણવાનું માંડી વાળ્યું હતું. ઘરેથી થોડું વધારે ભણવાનો આગ્રહ હતો. પરંતુ મને વધારે મજા ધંધામાં આવતી હતી. શોપ પર બેસીને ગ્રાહકોને માલ વેચવો આ જ વિચારો સતત મગજમાં ચાલતા રહેતા હતાં. વળી મોટા ભાઈ પણ ધંધો કરતાં અને પિતા પણ આ બન્નેમાંથી સતત પ્રેરણા મળતી રહેતી એટલે ધંધામાં જ આગળ વધવાનું નક્કી કર્યું હતું.